У час гарбачоўскай перабудовы актывізавалася дзейнасць “нефармалаў” па рабоце з бацькамі будучых першакласнікаў і ўзмацніліся патрабаванні адкрыцця беларускіх класаў. Я тады быў аспірантам у Акадэміі навук. Мы хадзілі па кватэрах і агітавалі за беларускую школу. Найбольш актыўнымі былі Алесь Бяляцкі, Вінцук Вячорка, Віктар Івашкевіч, Валеры Палсцюк і інш. У 1987 годзе ў дзвюх школах (108 і 120) улады далі, нарэшце, дазвол на адкрыццё трох беларускіх класаў.